14/12/2011 | Administración LocalMunicipal
Curtis
Oferta de emprego público

Javier Francisco Caínzos Vázquez, alcalde-presidente do Concello de Curtis (A Coruña), vistos os seguintes ANTECEDENTES: 1. Decreto n.º 246/2007, do 22 de novembro, polo que se aproba a oferta de emprego público do Concello de Curtis correspondente ó exercicio 2007.2. Interposición pola Confederación Intersindical Galega, en data 14 de decembro de 2007, de recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia contra o mencionado decreto 246/2007.3. Sentencia 232/2009 da Sala do Contencioso-Administrativo do Tribunal Superior de Xustiza de Galicia pola que se anula o decreto 246/2007 por consideralo contrario ó ordenamento xurídico.4. Interposición polo Concello de Curtis de recurso de casación ante a Sala do Contencioso-Administrativo do Tribunal Supremo contra a referida sentencia 232/2009 do Tribunal Superior de Xustiza de Galicia.5. Sentencia emitida pola Sala do Contencioso-Administrativo do Tribunal Supremo o 18 de maio de 2011 pola que se desestima o recurso de casación antes mencionado e confirma sentencia 232/2009 do Tribunal Superior de Xustiza de Galicia.6. Auto da Sección 1.ª da Sala do Contencioso Administrativo do Tribunal Superior de Xustiza de Galicia mediante o cal se ordena a este concello a execución forzosa da devandita sentencia no prazo improrrogable de 10 días.7. Decreto 341/2011, do 15 de novembro, mediante o que se procede a anular a oferta de emprego público deste concello do exercicio 2007, en execución da sentencia 232/2009 da Sala do Contencioso-Administrativo do Tribunal Superior de Xustiza de Galicia.8. Reunión da mesa xeral de negociación do Concello de Curtis, celebrada o 29 de novembro de 2011 co obxecto de dar cumprimento á obriga legal de negociar o contido da oferta de emprego público do exercicio 2007 con carácter previo á súa aprobación, coa finalidade de subsanar o vicio que motivou a súa anulación. FUNDAMENTOS XURÍDICOS: 1. Considerando o establecido no artigo 70 da Lei 7/2007, do 12 de abril, do Estatuto Básico do Empregado Público, no artigo 91 da Lei 7/1985, do 2 de abril, Reguladora das Bases de Réxime Local e no artigo 128.1 do Real Decreto Lexislativo 781/1986, do 18 de abril, Texto Refundido das Disposicións Legais Vixentes en materia de Réxime Local.2. Considerando o disposto no artigo 57.3 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. Pola Alcaldía-Presidencia, en virtude das atribucións que lle veñen conferidas polo artigo 21.1 g) da Lei 7/1985, resólvese: Primeiro. –Aprobar a oferta de emprego público do Concello de Curtis correspondente ó exercicio económico 2007, coas seguintes prazas vacantes que constan no anexo de persoal do orzamento xeral para o exercicio 2007, dotadas orzamentariamente: PERSOAL LABORAL FIXO Denominación: traballador/a social N.º de vacantes: 1 Acceso: libre Sistema de selección: concurso-oposición Denominación: técnico de deportes N.º de vacantes: 1 Acceso: libre Sistema de selección: concurso-oposición Denominación: auxiliar de instalacións en Teixeiro N.º de vacantes: 1 Acceso: libre Sistema de selección: concurso-oposición Denominación: auxiliar de axuda no fogar N.º de vacantes: 2 Acceso: libre Sistema de selección: concurso-oposición Denominación: operario coordinador N.º de vacantes: 1 Acceso: libre Sistema de selección: concurso-oposición Denominación: operario de servizos múltiples N.º de vacantes: 2 Acceso: libre. Sistema de selección: concurso-oposición Denominación: operario tratorista N.º de vacantes: 1 Acceso: libre Sistema de selección: concurso-oposición Denominación: Limpador/a. N.º de vacantes: 6 Acceso: libre Sistema de selección: concurso-oposición Segundo. –Declarar expresamente a eficacia retroactiva do presente decreto, ditado en substitución do anulado en virtude da sentencia 232/2009 da Sala do Contencioso-Administrativo do Tribunal Superior de Xustiza de Galicia, en virtude do establecido no artigo 57.3 da Lei 30/1992, do 26 de novembro, do réxime xurídico das administracións públicas e do procedemento administrativo común. Terceiro. –Que se proceda á publicidade e demais trámites necesarios para facer efectiva a oferta de emprego público do Concello de Curtis correspondente ó exercicio económico 2007. Curtis, 30 de novembro de 2011. O alcalde Asdo.: Javier Francisco Caínzos Vázquez.